Downloaded from YTS.BZ
Official YIFY movies site: YTS.BZ
ÎN UMBRA TĂCERII
Aceasta este o frunză de stejar.
O cunoaşteți după lobi.
Hai să le numărăm!
Unu...
... doi...
... trei...
Leo... Leo, stai!
Leo!
Nu, Leo! Nu!
Doi ani mai târziu
Tiff, cred că ai verificat geanta aia de o sută de ori.
Ştiu... Vreau să mă asigur că nu uit nimic.
Câte lucruri îți trebuie ca să traduci limbajul semnelor toată ziua?
- Nu strică să fii pregătit. - Nu, gata!
Înainte să bagi toată casa în bagaj, vreau să-ți cer o favoare.
Ce e?
Respiră! O să te descurci de minune, surioară.
Ştiu că e doar o şcoală de vară, dar tot e ceva, nu?
Da. Şi încă ceva uriaş.
Meriți asta.
Mulțumesc pentru tot.
Nu cred că aş fi rezistat până azi fără tine.
După ce s-a întâmplat,
nu credeam că voi mai putea lucra cu copii vreodată.
Nu, încetează! Azi e o zi fericită.
Ştiu că ultimii ani au fost grei, dar am depăşit momentul.
Sunt mândră de tine.
Ştii ce?
Şi eu sunt mândră de mine.
Sunt gata să mă întorc la lucru şi să merg mai departe.
Bravo ție!
Acum poți face următorul pas: să te muți.
Ryan, nici nu te-ai mutat aici.
Pentru că n-am loc.
- Nu-l asculta, Tiff. - Nu obişnuiesc să-l ascult.
Crede-mă, Ryan, sunt nerăbdătoare să-ți las picioarele murdare
să zburde în voie prin casă.
Te referi la astea?
Nu! Lasă-le jos!
Nu uitați că voi doi vă certați pe casa mea.
Iar eu spun că Tiffany poate rămâne cât are nevoie.
Adică încă cel mult şase săptămâni.
Am promis că mă mut până la nunta voastră şi mă țin de cuvânt.
Nu mă îndoiesc de tine.
Acum, du-te!
Dă-i pe spate din prima zi.
Te iubesc.
Şi eu.
Nu cred că pot face asta.
Tu trebuie să fii noul interpret al lui Amy.
Sunt directoarea Warren. Bun-venit!
Mulțumesc.
Îți mulțumesc mult că ai venit mai devreme.
Ar fi înțelept să te obişnuieşti cu locul de muncă,
înainte să înceapă nebunia.
Şi s-o cunoşti pe Amy, desigur. E o fată isteață.
Anul trecut a fost premiantă, înainte să-şi piardă auzul.
- Cum s-a întâmplat? - O întâmplare nefericită.
O infecție groaznică a urechii interne, cu febră mare.
A ajuns la spital.
Într-o zi, s-a trezit cu un țiuit în urechi
care s-a agravat de-atunci. Pe aici.
Ştiu că ți-am explicat situația prea pe scurt.
Sunt sigură că Amy îți va da toate detaliile, în cele din urmă.
A terminat clasa a douăsprezecea fără interpret?
Acum înțeleg de ce e la şcoala de vară.
Nu, a avut mulți interpreți de-a lungul anului şcolar.
Cinci, mai exact.
Unii au renunțat de bunăvoie.
Alții au fost împinşi de mama ei să facă asta.
Serios?
Da. Amy poate fi un pic ostilă, recunosc.
Dar mama ei e foarte pretențioasă în privința educației fiicei ei.
Nu vrea ca Amy să aibă parte de tratament special.
Deşi ai fost angajată de şcoală,
Craig e un membru de vază al conducerii şcolii.
Cererile lui sunt luate în serios.
O să țin cont de asta.
Nu-mi cere să-ți repet, Davis. Am nevoie de aprobare până vineri.
Te sun eu mai târziu.
Dle Simmons, ea e Tiffany,
noul interpret al limbajului semnelor pentru Amy.
- Tiffany, dânsul e tatăl lui Amy. - Ultima noastră şansă.
Mulțumim mult că ai venit în vacanța de vară.
După cum ți-a spus dna director Warren, situația e cam disperată.
Nicio problemă, dle Simmons. Mă bucur că sunt aici.
Apropo, poți să-mi spui Craig.
Sunt o plăcere...
E o plăcere să vă cunosc.
Bună! Numele meu e Tiffany.
Abia aştept să lucrez cu tine.
Amy, nu fi obraznică!
Nu, e în regulă.
Sunt aici să te ajut, oricând vei fi gata.
Bună! Dl Penski?
Eu sunt Tiffany, interpretul lui Amy.
Excelent!
Dacă aveți întrebări, să-mi spuneți.
Mulțumesc. Bine ai venit!
Amy!
Vino în față.
Aşa... Acum mă poți vedea mult mai bine.
N-am nevoie să te văd mai bine. N-am nevoie de tine deloc.
Clasă, începem de la pagina 501.
Cum a mers?
Nu ştiu, Lee. A fost greu.
Eleva n-a vrut să se uite la mine.
Când am rugat-o să stea în prima bancă,
parcă i-aş fi aruncat telefonul în WC.
Toată ziua m-am făcut de râs în fața unor adolescenți.
Tiff, o să fie mai bine.
Şi dacă nu va fi?
O să dureze. Doar nu te aşteptai să iasă perfect din prima zi.
Nu ştiu. Am vrut doar să fac o primă impresie excelentă.
Am vrut doar s-o fac să...
- Ce-a fost asta? - O, Doamne...
Te sun eu mai târziu.
RENUNȚĂ PÂNĂ NU E PREA TÂRZIU
- Bună, Lee! - Tiff!
Pe unde ai umblat?
Închizi brusc şi vii acasă după două ore?
M-ai speriat.
Scuze! A trebuit să merg la mecanic şi a durat ceva.
Ce-ai căutat la mecanic?
Să-mi repare parbrizul spart.
- Parbriz spart? - Da.
Zgomotul pe care l-ai auzit în telefon era de la o piatră mare.
Era înfăşurată în asta.
Poftim?!
Crezi că e de la noua ta elevă?
Nici nu m-am gândit...
Sper să nu fie aşa!
Poate că am revenit prea devreme la muncă.
Universul încearcă să-mi spună că încă nu sunt pregătită.
Tiff, nu fi aşa de melodramatică!
Ai uitat cum era la vârsta ei, când te fereai de părinți?
Lipeai hârtie igienică pe casele prietenilor şi intrai în belele.
Chiar dacă a fost Amy,
adolescenții acționează fără sâ gândească.
Cred că tu ai făcut toate astea, nu eu.
Da. Probabil de aceea tu erai copilul perfect.
Tu ai spus-o, nu eu.
Dacă chestia cu maşina e prea mult
şi ai nevoie să mai stai în apartament e în regulă.
Nu. Ryan mă omoară dacă mai stau.
Nu-ți face griji în privința lui Ryan!
Eşti sora mea.
Vei fi întotdeauna prioritatea mea numărul unu, vorbesc serios.
Mersi, Lee. Şi tu, pentru mine.
Bun. Pentru că am mare nevoie de tine mâine,
la degustarea tortului.
Ştii că Ryan poate avea gusturi ciudate în privința aromelor.
Te poți baza pe mine.
Plus că e o ocazie să înnoiesc bicicleta
pe care mi-ai dăruit-o de ziua mea.
Ai avut o seară frumoasă?
Sigur.
Tu?
Nu chiar.
Cineva a aruncat o piatră în parbrizul maşinii mele.
O nebunie, nu?
Da.
Nebunie curată.
La ce lucrezi? Pot să văd?
Foarte impresionant!
Îmi aminteşte de Kitty O'Neill.
Nu ştiu cine e.
Oricum, n-am terminat.
Vorbeşti cam tare!
Nota 4.
Amy, e doar o lucrare...
De parcă mi-ar păsa mie de o lucrare!
Amy! Amy!
VORBEŞTE! TĂCEREA TA ÎL AJUTĂ PE BULLY
Amy!
Fetelor, încetați! Ce faceți?
Linişteşte-te, n-a pățit nimic. E clar că se preface.
Da, ai auzit cum urla la oră.
Iat-o!
Alo! Cu tine vorbim!
Las-o! Nu se preface.
Amy, eşti bine?
Tiffany, îți mulțumesc că ai venit.
Se pare că Amy a lovit-o pe Bree când erau în baie.
Nu înțeleg ce s-a întâmplat cu voi, fetelor.
Erați aşa de bune prietene!
Să vă bateți?
E un lucru total inacceptabil.
Veți fi pedepsite cu trei zile de detenție în şcoală.
Şi aduceți astea semnate de părinți.
Amy, putem vorbi?
Bună, fetelor!
Cum... Cum merge?
Şi eu mă bucur să te văd.
A avut o zi grea.
A avut un an greu.
Nicio grijă, nu e prima dată când vine acasă cu aşa ceva.
Măcar s-a purtat frumos cu tine?
Am sperat că va fi altfel de data asta.
Îmi pare rău. Pierderea auzului şi divorțul o fac
să nu mai fie de mult în apele ei.
Ar fi greu pentru oricine.
Dacă pot face altceva...
Are nevoie doar de un imbold, pentru a-şi recăpăta motivația.
N-ar trebui să asculți ce spun eu, abia dacă se mai uită la mine.
Ar trebui să-ți cer eu ție sfaturi.
Ei bine...
Nu vreau să-mi depăşesc atribuțiile,
dar ar ajuta dacă ai comunica mai bine.
Ai văzut ce prost folosesc limbajul semnelor?
- E loc de mai bine. - Da.
Îți pot oferi nişte resurse.
Resurse? Nu eşti tu resursa?
Predai lecții adulților?
Păi... am mai făcut asta.
Dar cred că ar fi un conflict de interese
dacă aş medita părintele unei eleve.
Şi dacă face parte din conducerea şcolii?
Cred că pot face o excepție.
La urma urmei, e spre binele lui Amy.
Da. Ai venit pe bicicletă?
Da.
Vrei să te duc cu maşina acasă?
Sigur.
Mulțumesc încă o dată.
Te sun să vorbim despre lecții.
Da.
Bun...
Bună! A trebuit să mă schimb după muncă.
Acum mă urc pe bicicletă.
Ar trebui să ajung în... zece minute.
Nicio grijă, mă grăbesc. Promit!
Nu vreau să ratez asta.
Ne vedem imediat ce...
Ce naiba...
Se pare...
... că cineva mi-a furat lanțul de la bicicletă.
Nu ştiu ce să fac...
Dar găsesc eu o soluție.
Voi fi acolo, promit.
Pe curând!
Scumpo...
N-o să vină. Putem începe?
Nu, o să ajungă. Întârzie câteva minute.
Au trecut deja 15.
Nu e nevoie să o aşteptăm pe ea.
E nunta noastră.
Nu fi rău!
Iartă-mă.
M-am săturat să o văd profitând de generozitatea ta.
Îi oferi casa ta şi tot timpul tău liber.
Ce urmează? Să-i dedici şi nunta ta?
Eşti nedrept.
Ne sufocă, înțelegi?
Mi-e dor de momentele când suntem doar noi doi.
Aşa că hai...
Te rog.
Bine...
Mai mult tort pentru noi, se pare.
Da.
Eşti bine?
- Eşti bine? - Da, e doar lanțul. Mulțumesc.
Îmi pare foarte rău, Lee. Încerc să comand o cursă,
dar toate maşinile ajung într-o veşnicie. Pur şi simplu...
E o poveste lungă. Îți povestesc totul când ne vedem.
Îmi pare foarte rău.
Scuză-mă!
De ce mă ignori?
Ne cunoaştem?
Nu-ți dau informații despre elevi şi familiile lor
înainte să fii angajată?
Sau sunt singura care-şi face temele pe-aici?
Eşti mama lui Amy?
Se pare că ai nevoie să te duc undeva.
Mersi. Apropo, am avut noroc că ai apărut.
Amy e grozavă. Chiar...
Nu voiam să deschid subiectul, dar, dacă tot suntem aici...
Ştiu ce s-a întâmplat azi la şcoală.
Ştiu că ai făcut ca fiica mea să fie reținută în şcoală.
- Nu eu am... - Un lucru să-ți fie clar!
E ultima şansă a fiicei mele să termine liceul.
Deja e grav că n-a absolvit cu colegii ei, în mai.
Aşadar, chiar dacă Craig e indulgent
în privința rezultatelor ei la învățătură,
eu nu sunt.
Aşadar, va absolvi liceul
şi va merge la facultate.
Dacă mai faci ceva care să-i pericliteze viitorul,
o să am grijă să dispari.
Ca şi celelalte.
De ce e portiera încuiată?
Trebuie să faci o treabă mai bună, Tiffany.
Ştii că eu ador ciocolata, dar e nunta ta şi tu alegi.
Am ratat? Ați terminat?
Tiff, abia acum intră mesajele de la tine. Nu e semnal înăuntru.
Ce s-a întâmplat?
E o poveste lungă. Am avut un mic accident.
Doamne! Poftim? Eşti bine?
Sunt bine. Doar câteva julituri.
Cineva mi-a furat lanțul,
aşa că l-am luat pe cel de la bicicleta ta veche.
Bicicleta din magazie? E o piesă de muzeu.
Nu poți lua lanțul de la o altă bicicletă...
Dar aşa e.
Nu toți suntem specialişti în biciclete.
E în regulă, serios.
Doar că...
Mai întâi piatra, acum asta... Trebuie să fie Amy, nu?
O să aflăm dacă e mâna lui Amy sau nu.
Şi...
Poți folosi maşina mea săptămâna asta, ca să ajungi la şcoală.
- Eşti sigură? - Da.
Eu pot merge cu Ryan. Nu?
- Mulțumesc. - N-ai de ce.
Mi-e greață, de la atâta tort.
- Tu cum eşti? - Sunt bine.
Mă gândeam la Amy.
Nu ştiu cum să ajung la inima ei.
În primul rând, nu ştii sigur că Amy e cea care ți-a furat lanțul.
În al doilea rând, să luăm partea bună!
Dacă n-ai fi avut problema aia, nu te-ai fi întâlnit cu mama ei, nu?
N-aş zice că asta e partea bună.
Practic, m-a amenințat că mă distruge, dacă o dau în bară cu Amy.
Bine. Aoleu!
În afară de asta, Amy nici măcar nu vrea ajutorul meu.
Ai încercat să te pui în locul ei?
Tu ce ți-ai dori, dacă ai fi în locul ei?
În locul ei, aş vrea să termin şcoala de vară.
Dar e clar că ei nu-i pasă de asta.
Poate că îşi doreşte doar să se simtă normală din nou.
Asta e bine.
Fă cu ea ce ar face un adolescent normal.
Nu pot să-i fiu prietenă, Lee.
Trebuie să-mi păstrez profesionalismul.
Dacă îmi pierd concentrarea, risc să se întâmple ceva rău.
N-o să se întâmple nimic rău.
Poate e nevoie de o conexiune sinceră ca să ajungi la inima acestei fete.
Dacă eviți asta, s-ar putea să n-o poți ajuta niciodată.
Pentru mine, e un risc pe care nu ți-l permiți.
Bună! Sunt Tiffany. Pot să o duc eu pe Amy la şcoală mâine?
Craig Simmons: Cred că e o idee grozavă.
Scuze pentru aşteptare. O să coboare imediat.
Se pare că adolescenții nu pun preț pe punctualitate.
Te asigur că nu cu mine seamănă.
Cum ai devenit interpret?
Dintr-o întâmplare.
Cea mai bună prietenă a mea din copilărie era surdă
şi am învățat limbajul semnelor ca să comunic cu ea.
Frumos din partea ta.
Natalie crede că Amy n-ar trebui să se bazeze pe limbajul semnelor.
Crede că lumea e rea.
Vrea ca fiica ei să fie pregătită pentru asta.
Înțeleg.
Ai spus că Natalie e fosta ta soție?
M-am întâlnit cu ea ieri.
O, nu...
Te-a certat din cauza detenției?
Ceva în genul ăsta.
Scuzele mele!
Poate fi un pic... dificilă.
Nu comentez.
Tată, te-ai atins de crochiurile mele?
Te-ai uitat în sufragerie?
Cum a învățat Amy limbajul semnelor?
La început, i-am angajat un meditator.
Apoi, când situația s-a complicat, a început să învețe singură.
Dar abia aştept să o învețe iar cineva.
Îi datorez asta.
De ce spui asta?
E greu să nu te simți răspunzător.
Sunt tată, rolul meu e s-o protejez.
Dacă aş fi luat infecția în serios şi aş fi dus-o la doctor mai devreme,
poate că n-am fi ajuns aici.
Dacă şi cu parcă...
Ştiu prea bine.
Eşti gata?
Bine.
Să ai... Cum se spune?
Distracție plăcută!
Pe curând!
De ce te vezi cu tata mai târziu?
Să-l învăț limbajul semnelor.
- Da, uitasem... - Amy...
Vreau să-ți arăt ceva.
E în regulă?
Chiar simt muzica!
Stai, cred că ştiu melodia asta.
E de la... The Blue Stars?
Obişnuiam s-o ascultăm sâmbăta, când făceam curat în casă.
Aproape că o aud...
O cafea americană mare şi un matcha latte mare, cu gheață.
- Imediat. - Mulțumesc.
La naiba! Poți să aştepți tu comanda?
Trebuie să mă duc să curăț asta.
Dar, când o să ne întoarcem în maşină,
o să ascultăm "In Her Eyes"...
Serios?! Ador piesa asta.
Orice melodie în care Terry are un solo de percuție.
E cel mai drăguț din trupă.
Nu-i aşa? Vince are parte de toată atenția, dar nu o merită.
Deloc.
Scuză-mă, ai văzut-o pe fata cu care am venit aici?
Nu.
Vorbesc serios.
Amy!
Mi-am făcut un nou prieten. Ştie limbajul semnelor.
Eu sunt Nate.
Bună!
Mă întrebam unde ai dispărut...
... cu cafeaua mea.
Am ridicat de jos caietul cu schițe foarte impresionante ale lui Amy
şi am intrat în vorbă.
- Nu sunt aşa de bune. - Ba da, sunt.
Ai putea ajunge ilustrator.
Nu e nevoie de facultate pentru asta.
Deja i-ai spus că n-o să mergi la facultate?
Cam mult, după ce v-ați cunoscut acum două minute.
Ce rost mai are viața, dacă nu trăieşti fiecare zi din plin?
Aşa. O viață avem!
Asta e vorba mea.
Asta să fie?
Da, normal!
Bineînțeles! De la asta vine "YOLO"!
Acum se leagă.
Sau, dacă eşti pasionat de tehnologie, ca mine,
înseamnă "trăieşti doar online".
Ce amuzant!
N-ai terminat povestea pe care mi-o spuneai mai devreme.
Am o veste proastă: orele încep în zece minute.
Atunci, trebuie să pleci.
Nu se întâmplă nimic dacă întârziem puțin.
Dar interpreta ta are dreptate.
Ar trebui să pleci.
Oricum, asta ne oferă un pretext să ne revedem.
Dacă vrei.
Ştii ceva?
Trebuie să sun pe cineva în maşină, timp de cinci minute.
Vino acolo după.
Să dăm la pagina 50 şi să începem.
Ai întârziat, dră Simmons.
De fapt, e numai vina mea.
Nu o pedepsiți pe Amy pentru că am adus-o eu târziu la şcoală.
De data asta, trec cu vederea.
După cum spuneam, pagina 50, doamnelor şi domnilor.
Credeam că mă ia tata.
Nu fi dezamăgită!
Am luat bilete la un seminar despre depăşirea dificultăților.
Am luat bilete la...
Scuză-mă!
Vrei să încetezi cu asta acum?
O învăț să citească pe buze.
Cred că ar fi mai bine...
Eu ştiu ce e mai bine pentru fiica mea.
Ziceam de seminar.
E bun!
Abia aştept...
Aşa. "Cum te cheamă?"
Bun.
"Bună! Sunt Craig."
"Cum te cheamă?"
Bine! Dar reține că "te" se face cu palma întreagă.
Cu un deget înseamnă "tu".
Bine. "Cum te cheamă?"
- Da, e mai bine! - Ce e asta?
- Ce anume? - Gestul ăsta.
- Ăsta? - Da.
E echivalentul aplauzelor.
Aşa feliciți o persoană surdă.
Pentru că nu poate auzi aplauzele.
Nu mă duce capul!
Nu te supăra pe tine însuți. Înveți.
Nu e un limbaj intuitiv.
Ştiu.
Am sperat că vom face progrese mai mari.
Încă pare foarte dificil.
Am absolvit Dreptul, dar mi-e greu să rețin câteva gesturi.
E mult mai mult decât atât.
E un limbaj complet, cum ar fi limba italiană.
Cum e vorba aceea? "Roma n-a fost construită într-o zi."
Dar crezi că Roma va fi gata până în iulie?
De ce iulie?
Atunci termină Amy cursurile de vară.
E o ceremonie pentru elevii care n-au absolvit în mai.
Conducerea şcolii m-a desemnat pe mine să țin un discurs.
Speram să pot traduce discursul şi în limbajul semnelor,
ca să poată afla şi ea ce spun.
E de prost gust.
Nu, e drăguț.
Va fi nevoie de multă muncă, dar...
... o să am grijă să fii pregătit.
Ar fi grozav.
Pot să mă duc baie, înainte să continuăm?
Sigur. E la etaj, pe stânga.
Ce-ar fi să aduc nişte gustări?
Sună perfect.
Craig?
Ai spus ceva?
N-am vrut să te sperii.
E în regulă. Mi s-a părut că aud pe cineva aici.
Natalie şi Amy au cheile casei, dar Amy se întoarce abia peste o oră.
Nu contează. Continuăm?
Da.
TE-AM AVERTIZAT
Poți să cumperi nişte panglică în drum spre casă?
Bună, Leah!
Sigur, pot să cumpăr nişte panglică în drum spre casă.
Putem vorbi mai târziu?
- Sigur. S-a întâmplat ceva? - Nu, nimic.
Mi-ar prinde bine o seară cu sora mea.
Sigur!
O să-i dai lecții dlui Simmons până la sfârşitul verii?
Gratuit?
Dacă o ajută pe Amy, consider că intră în fişa postului.
Da, o sarcină foarte atrăgătoare din fişa postului.
Sau nu.
Lee, pot să-ți arăt ceva?
Ce anume îmi arăți?
Ce...
Nu... Era încă un mesaj sau avertisment, ce-o fi...
De data asta, pe geamul maşinii mele.
Cred că cineva încearcă să mă sperie.
Sau să-mi facă rău.
Să-ți facă rău?
Bună!
Apropo, cred că cineva m-a urmărit azi, când alergam,
purtând jacheta ta.
Stai, te-a urmărit cineva?
Nu sunt sigură. Poate sunt eu paranoică.
Situația devine foarte ciudată. Piatra, bilețelul...
- Şi bicicleta mea. - Exact.
Eu am fost, bine?
Eu ți-am luat lanțul de la bicicletă.
Stai, tu i-ai luat lanțul?
Da, în timp ce ea îşi schimba hainele după ore.
Îmi pare rău, sincer!
Căutam o soluție pentru a petrece timp cu logodnica mea, singuri.
A fost o prostie, recunosc.
Dar nu mă aşteptam ca ea să folosească un lanț vechi şi ruginit.
Am crezut că ea o să plece,
iar noi vom merge singuri la degustare.
Nu credeam că o să fie rănită.
Ce-a fost în capul tău? Cum ai putut să faci una ca asta?
Tot tu ai aruncat piatra?
Poftim? Nu, nu am 12 ani.
Tiffany, îmi pare foarte rău.
Poți încerca să te pui în locul meu?
Muncesc din greu în fiecare zi,
dar nu pot veni acasă să mă relaxez cu logodnica mea,
pentru că viitoarea mea cumnată e mereu la noi!
Nici măcar nu-şi caută altă locuință!
E un pic ridicol.
Nu-l asculta, Tiff. O să găsim o soluție.
Noi doi trebuie să vorbim, acum!
Între patru ochi.
- Trebuie să pleci? - Nu.
Adică... pot să chiulesc.
Nu ştiu dacă interpreta ta te-ar lăsa să faci asta.
N-am fost mereu aşa, să ştii.
Înainte să mă îmbolnăvesc şi să-mi pierd auzul,
eram o fată normală.
Bună! Eşti gata pentru ore?
Ştiu şi eu cum e să suferi o pierdere.
Ştiu cât de greu poate fi.
Dar vreau să ştii că te consider...
... superioară unei fete "normale".
Mult mai bună!
Amy!
Mi-ai adus subiectul cercetării tale?
Ai de făcut prezentarea peste două săptămâni,
dar încă n-am primit subiectul tău.
Te rog să mi-l trimiți până mâine.
De ce n-ai prezentat subiectul?
Ai nevoie de ajutor?
Nu. Problema e că mă sperie ideea de a vorbi în fața tuturor.
E ridicol că n-a renunțat la idee.
Nu e ridicol.
Eşti perfect capabilă.
Nici măcar nu pot purta o conversație obişnuită cu cineva.
Ştiu să citesc pe buze doar de aproape.
O să râdă toți de mine.
Nu-ți face griji.
Voi fi lângă tine şi te voi ajuta cu ce voi putea.
În afara şcolii?
Dacă vrei, putem începe prin a căuta idei.
Sigur...
Sau e doar o ocazie să te apropii mai mult de tata?
- Ce vrei să... - Haide...
Se vede după cum te uiți la el.
Sunt aici pentru tine, Amy.
Şi voi fi alături de tine la prezentare, promit.
Mersi.
Sunt impresionată de progresele tale din ultimele săptămâni.
Ce pot să spun? Am profesor bun.
Beau pentru asta!
Serios...
Nu pot să cred cât de mult s-a schimbat Amy.
E mai luminoasă, mai sigură pe ea.
Eşti incredibilă.
Trebuie să încetezi.
Dacă îmi mai faci multe complimente, o să roşesc ca vinul ăsta.
Bine.
Ce-ar fi să-ți fac complimente în limbajul semnelor?
Cum se spune prin semne "arăți superb în seara asta"?
Păi...
Semnul pentru "frumos" e ăsta.
Aşa?
Ce se întâmplă?
Natalie, noi doar...
N-am terminat cu tine, domnişoară!
Nu pot să cred!
Tocmai când credeam că mai rău nu se poate!
Ce cauți aici?
Ei bine...
Intrasem să te anunț că fiica ta face schimb de mesaje
cu un băiat de 21 de ani.
Se pare că asta durează de câteva săptămâni.
Cam de când lucrezi tu cu ea.
Interesantă coincidență...
Hai să ne calmăm.
Nu-mi spui tu mie să mă calmez!
N-am ştiut ce vârstă are.
Nu te-am avertizat să nu laşi nimic să stea în calea absolvirii ei?
Natalie, putem lămuri lucrurile.
Tiffany a făcut paşi mari înainte cu Amy.
Oare?
Sau a făcut paşi mari spre tine?
Nu te voi lăsa să ne destrami familia.
Şi nici pe tine.
Îmi pare foarte rău.
Nu mai putem petrece seara împreună. Mă duc să văd ce face Amy.
Leah, m-ai speriat!
Da?
Scuze...
N-o să-ți vină să crezi. Am fost la Craig, şi fosta lui soție...
Stai! Ai fost la Craig toată seara?
Şi nu te-ai gândit să mă anunți, după tot ce s-a întâmplat?
Am încercat să te sun şi...
Fir-ar, s-a descărcat bateria.
- Eşti supărată? - Da.
Iartă-mă...
Am crezut că vii să mă iei, să cumpărăm fața de masă.
În seara asta era...
Îmi pare tare rău...
Da, dar nici nu mai contează,
fiindcă nunta s-ar putea să nu mai aibă loc.
Poftim?! De ce spui asta?
Cum să mă mărit cu cineva
care îmi pune sora în pericol cu bună ştiință?
Dar n-am pățit nimic.
Oricum, vina e a mea, eu am schimbat lanțul.
Iar el a recunoscut şi şi-a cerut scuze, nu?
De o mie de ori.
Vezi?
Te rog, nu vreau să fiu motivul despărțirii voastre.
Nu mă abandonezi iertându-l.
Vreau doar să mă asigur că eşti bine.
Sunt.
Dar tu eşti bine?
Voi fi.
Am făcut pariu cu Nate că o să te săruți cu tatăl meu.
Îmi datorează zece dolari.
Ascultă, n-am ştiut că Nate are 21 de ani.
Cred că mama ta are dreptate să fie îngrijorată.
Hai, nu începe şi tu...
Nu mi-aş face datoria dacă nu ți-aş spune că e prea mare pentru tine.
Nici să nu spui asta!
Vârsta nu e o problemă pentru tine şi tata.
Diferența noastră de vârstă nu încalcă legea.
Tiffany, putem vorbi în biroul meu, te rog?
- Desigur. - Acum.
Am auzit că ai o relație amoroasă cu tatăl lui Amy.
Cine a spus asta?
Nu contează. E adevărat?
N-aş spune că am o relație cu el.
Nu e ce vreau să aud, după doar trei săptămâni de la angajare.
Înțeleg, dar...
Înțelegi şi că eşti într-o situație delicată?
Vă asigur că nu aş permite ca legătura mea cu Craig
să pună în pericol progresele pe care le-am făcut cu Amy.
Se descurcă atât de bine...
Să ştii că Craig a mai avut relații nepotrivite la locul de muncă.
Ce vreți să spuneți?
Să spunem că a mai existat un incident cu altă profesoară, vara trecută.
Orice legătură crezi că ai avea cu Craig,
te sfătuiesc să o reevaluezi.
De aceea a divorțat de Natalie?
Nu sunt divorțați, dnă Cole.
Cel puțin, nu încă.
Nu-ți spun toate astea din dorința de a bârfi.
Verifică singură informațiile şi ai grijă,
pentru că postul tău depinde de asta.
Bună! Susan? Sunt Tiffany.
Am venit pentru vizionarea de la ora 16.
Cred că am ajuns.
A, uşa are un cod?
3205.
Am reținut.
Nu funcționează.
Uşa e încuiată.
Aş putea reveni mâine-dimineață.
Da. Scuze! Sunt tot aici.
O să mai trec mâine, în drum spre muncă.
Nicio problemă. Pot pleca pe la 7:30.
Super! Sună bine.
Grupul Imobiliar Cornwell
Ai făcut progrese mari cu aranjamentele florale.
Încerc să aflu ce se întâmplă între Craig şi Natalie.
Dacă ea ne-a denunțat, poate că tot ea m-a amenințat.
Ce părere ai?
Sincer, nu ştiu.
Trebuie să existe nişte acte care să dovedească legătura ei cu...
Încă nu ai nicio veste de la mecanic?
Nu ştii când o să fie gata maşina ta?
Ba da, e gata.
Îmi pare rău, încă n-am avut timp s-o iau.
Şi ai de gând să mă laşi pe mine să mă descurc fără maşină?
Jur că mă duc mâine s-o iau.
De dimineață mă duc să văd apartamentul,
spre bucuria lui Ryan.
Mai e şi prezentarea lui Amy şi încurcătura cu Craig şi Natalie...
Ştiu că ai multe pe cap. Doar că...
Am nevoie de maşină, Tiff.
Sigur.
Ce?
Nimic.
Tu m-ai încurajat să-mi acord prioritate mie şi relației mele,
şi ai avut dreptate.
Dar am discutat cu Ryan...
Dacă vrem să funcționeze căsnicia noastră,
trebuie să învăț să stabilesc limite...
... în relația cu tine.
Desigur.
Respect asta.
Doar că...
Azi era să-mi pierd slujba şi am mare nevoie de ajutorul tău.
Dar te-am ajutat atât de mult în ultimii doi ani, Tiff!
Nici nu ştiu ce mai e de discutat. Ryan a recunoscut că ți-a luat lanțul,
iar restul poate fi pus pe seama unei soții geloase.
Caz închis! Nu mai analiza atât...
Te iubesc, dar nu vreau să mai discutăm despre asta.
Îmi pare rău.
Bine.
Am înțeles.
Lee, mă simt groaznic.
Grupul Imobiliar Cornwell
E cineva?
Lasă-mă să ies!
Nu, nu...
Ajutor!
911. Ce urgență aveți?
Amy, eşti gata?
Tiffany, eu urmez. Unde eşti?
Amy, e rândul tău.
Trebuie să susții prezentarea acum, Amy.
Alo? A sunat cineva de aici la 911?
Doamnă, sunteți bine?
Unde sunt? Ce se întâmplă?
Sunteți în cadă, într-un apartament gol.
Ați sunat la 911.
Eram...
Era gaz...
Cineva m-a închis aici.
Nu e niciun miros de gaz, doamnă, nicio sursă.
Locuința are plită electrică.
Dar am auzit şi am...
Am văzut fum.
Ați mâncat ceva azi, doamnă?
Vederea ne poate juca feste înainte de un leşin.
Nu am leşinat.
Am văzut gazul intrând pe sub uşă,
după ce a fost trântită şi încuiată.
Nu mi se trage de la faptul că n-am mâncat.
Uşa nu se încuie pe dinafară.
Ce?
Aşa. Cum vă simțiți acum?
Nu ştiu, sunt...
Tiffany, eu urmez.
Nu! Trebuie să plec.
Doamnă, rămâneți să vă vadă paramedicii.
Nu pot, am treabă. Trebuie să plec.
Dnă directoare Warren, eu tocmai...
O căutam pe Amy. Ați văzut-o?
Am văzut-o.
Vreți să-mi spuneți unde e?
Amy a trebuit să amâne prezentarea proiectului,
pentru că n-a putut răspunde la întrebările colegilor.
Profesorul ei n-a avut cum s-o ajute.
Trebuie să găsim timp pentru reluarea prezentării,
înainte de finalul sesiunii de vară.
Nu am lipsit intenționat de la prezentarea ei.
- N-o să vă vină să credeți... - Sincer, nici nu vreau să aud.
Se pare că ai multe pe cap şi nu reuşeşti să te ocupi de ea.
Ți-am mai dat o şansă după acea ceartă
şi încă una, după scandalul cu Craig Simmons.
Dar asta e picătura care a umplut paharul.
Vă rog. Am proces-verbal de la poliție.
Încă nu-l am, dar îl voi avea.
Tiffany, îmi pare foarte rău, dar ajunge.
Amy s-a săturat.
Ea a cerut să te concediez.
Succes în toate!
Crede-mă, am făcut tot ce am putut ca să ajung.
- Lasă-mă să-ți explic! - N-am nevoie de explicațiile tale.
- Măcar ascultă ce are de spus. - Nu!
Îmi pare rău, Amy a trecut prin multe.
Poate ar trebui să pleci.
Poftim?! Poate ar trebui să pleci tu!
Ce cauți tu cu o minoră?
Pot citi pe buzele tale ce spui!
Am aproape 18 ani. Nu-mi poți spune ce să fac.
Nate e singurul om pe care mă pot baza acum.
Nu... Te poți baza pe mine!
N-am vrut să lipsesc azi.
Am fost închisă...
Încetează!
Vreau doar să mă laşi în pace.
Spune-i că-mi pare rău.
Ce-i cu tine?
A plecat.
Am făcut o greşeală uriaşă?
Ştiu că tu şi mama credeți că mi-e mai bine fără ea, dar...
Noi credem doar că meriți pe cineva care n-o să te lase baltă,
atâta tot.
Da.
Poate mi-am închipuit că ea crede în mine.
Eu cred în tine.
Mulțumesc.
Nu ştiu ce m-aş face fără tine.
Minunat... Asta mai lipsea!
Grupul Imobiliar Cornwell
Nu ştiu ce vreți să fac aici, domnişoară.
Ați plecat de la locul presupusei fapte înainte să fiți examinată.
V-am spus că trebuia să ajung într-un loc foarte important, dar...
Priviți aici!
Femeia asta e mama elevei mele.
Nu numai că m-a amenințat verbal,
dar coincidența face ca ea să lucreze la agenția imobiliară
care se ocupă de apartamentul unde am fost atacată.
Şi asta!
Iată un bilețel înfăşurat în jurul unei pietre
care a fost aruncată în parbrizul meu.
Clar, e o serie de atacuri împotriva mea.
Înțeleg.
Ce motiv are această femeie să vă facă rău?
Nu ştiu. Gelozie, paranoia...
A concediat şi alți interpreți ai fiicei sale,
iar eu l-am sărutat pe fostul ei soț... Actualul, mai exact.
Sunt multe elemente,
dar nu dovedesc că soția înşelată intenționa să vă atace.
Aveți vreo probă?
Din păcate, mi-ați arătat doar probe circumstanțiale.
Dacă aş fi avut probe, aş fi venit mai devreme la dv.
Şi dacă am dovedi că am fost gazată?
Gazul ar putea fi încă în corpul meu. Pot face analize de sânge.
Sigur, puteți face analize de sânge.
Dar, chiar dacă s-ar găsi ceva, asta tot n-ar demonstra
că această Natalie e de vină.
Asta nu e treaba poliției?
E clar că ea e suspectul principal!
Suspectul principal?
Cred că v-ați uitat la prea multe seriale polițiste, domnişoară.
Ce s-a întâmplat? Eşti bine?
Craig, te rog...
Nu-mi răspunzi la telefon şi m-a anunțat directoarea Warren
că Amy are nevoie de un nou interpret. Ce vrea să spună?
E o poveste lungă.
Vrei să intri?
Chiar crezi că Natalie vrea să-ți facă rău?
Sunt sigură cel puțin de faptul că ea m-a raportat directoarei.
Sincer, o cred în stare.
Dar e numai gura de ea.
Cred că are intenții bune.
E de aşteptat să spui asta despre soția ta.
Directoarea mi-a spus că încă sunteți căsătoriți.
Tiffany, e...
E adevărat?
Doar în acte.
Am depus actele de divorț acum multă vreme.
Natalie trage de timp de peste şase luni,
dar s-a terminat între noi.
Şi aventura cu acea profesoară?
Doamne, Tiff...
A fost un foc de paie, într-o perioadă foarte întunecată.
Te asigur că nu încerc să te duc de nas.
Cred că între noi există ceva special.
Şi nu vreau să pierd asta, aşa că îți răspund la orice întrebare.
Mai întâi, noi trebuie să aflăm cine ți-a pus gând rău.
Noi?
Doar nu crezi că o să te las să afli singură.
În primul rând, trebuie să vorbim cu Amy.
Bine.
Ce caută ea aici?
Cred că a apărut o neînțelegere în privința îndatoririlor lui Tiffany,
iar ea vrea să lămurească lucrurile.
Îmi pare tare rău că am ratat prezentarea ta.
Nu vreau să aud!
Azi am aflat nişte chestii despre tine, pe internet,
după ce ai plecat.
Începusem să regret că am cerut concedierea ta, dar...
Se pare că am scăpat ca prin urechile acului.
- Sau din fața unui camion. - Amy...
Da, fostul tău elev...
Cel care a murit.
N-ai vrut să treci asta în CV, nu?
Ajunge!
Amy, încetează!
Stai, tu ştiai?
Şi ai permis şcolii să o angajeze?
Nu cunoşti toate împrejurările.
Sunteți nişte mincinoşi.
Amândoi.
Am stricat tot.
Nu. Doar...
Doar dă-i puțin timp.
Vrei să vorbim despre asta?
Nu chiar.
Oricum, credeam că ştii deja.
Doar ce am aflat din titlurile ştirilor.
Nu ştiu care e varianta ta în privința celor întâmplate.
Am predat la o şcoală pentru surzi.
Era un loc superb, în stil Montessori.
Ne încurajau să folosim metode didactice neconvenționale.
Într-o zi...
... am dus elevi de clasa întâi într-o rezervație naturală.
Încercam să-i învăț diferitele specii de copaci.
Leo!
E cel mai mare regret din viața mea.
N-a fost vina ta, Tiffany.
Ba sigur că a fost!
Eram învățătoarea lui.
Am încercat să accept ce s-a întâmplat, să mă iert.
Am crezut că, ajutând-o pe Amy, o să-mi rescriu povestea, dar...
... am eşuat.
Din nou.
Tu...
Tu n-ai eşuat cu nimeni, Tiffany.
Nu înțelegi.
E cazul să plec.
Totul va fi bine.
Bine.
Noapte bună!
Alo?
Bună, Lee! Eşti gata să vin să te iau?
Acum plec de la Craig şi Amy.
Iar vorbeşti cu el?
Da, oarecum...
Mă ajută să repar relația cu Amy.
Am multe să-ți povestesc.
Ți-am spus că e un grafic depăşit.
Mai am treabă. Trebuie să închid. Scuze!
Scuze, Tiff!
Am ajuns acasă şi mi-am dat seama că mi-am uitat laptopul.
Tiff?
E cineva?
Tiff!
Eşti acasă?
Ryan?
Ajutor! Să mă ajute cineva!
Tiffany, s-a întâmplat ceva? Ai sunat de două ori.
Scuze! Voiam să mă asigur că tu şi Amy sunteți bine.
Da, suntem bine.
Cineva mi-a spart casa aseară şi...
Eu nu eram acasă, dar...
Ryan a fost împuşcat.
Poftim?! E bine?
Da, e stabilizat. Leah e cu el.
Mă duc să-mi iau maşina şi mă duc la spital.
Bine. Pot fi acolo cam într-o oră.
Nu e nevoie.
Cred că ai nevoie de sprijin. Vreau să fiu alături de tine.
Crezi că Natalie ar putea fi în stare de aşa ceva?
Să-i facă rău cumnatului tău?!
Ştiu că pare o nebunie, dar multe indicii arată spre ea.
Tiffany, am mai vorbit despre asta.
Natalie e în stare de multe,
dar nu de crimă.
Te-am prins!
Porneşte!
Ce vrei?
Slavă Domnului!
- Leah? - Da, eu sunt. Bună!
M-ai speriat de moarte, Tiffany.
Am fost urmărită şi...
Şi ai intrat cu maşina într-un şanț.
Din fericire, nu ai oase rupte, dar cred că te-a zdruncinat tare,
din moment ce ți-ai pierdut cunoştința.
Ai vorbit cu poliția?
Da. Au zis să depui plângere când eşti gata.
Nu pot să cred! Cele mai importante două persoane din viața mea
era să moară la nici o zi distanță.
Lee, nu e o coincidență.
Te cred.
Îmi pare rău că nu te-am crezut de la început.
Tiffany? Ce s-a întâmplat?
- Craig? - Am fost la cumnatul tău.
Mi-a spus că eşti aici, la Urgențe. Eşti bine?
Apropo, ar trebui să mă duc să văd cum se simte.
Anunță-mă dacă ai nevoie de ceva.
Mersi, Lee.
Să înțeleg că ea e sora ta?
Uşurel!
Ce s-a întâmplat?
O berlină neagră m-a scos în afara carosabilului.
E exact maşina pe care o conduce Natalie.
Nu cred că e aşa cum o vezi tu.
Şi mama ta a întârziat?
O aştepți pe mama ta?
Înveți limbajul semnelor?
Încerc, dar e clar că nu îmi prea iese.
Ba da, e grozav.
E grozav că înveți.
Dar ştiu să citesc binişor pe buze, de aproape,
doar să vorbeşti cu fața spre mine.
Amy, arată foarte frumos!
Cine e Nate?
E iubitul meu, să zicem.
Tipul cu care erai zilele trecute?
E drăguț!
Pe curând!
Sunteți prietene?
Da.
Hai să ne cărăm de-aici! Te scot la cină.
Trebuie să existe o explicație pentru toate astea.
Îți aminteşti orice alt detaliu despre maşină?
Am fotografiat-o.
Trebuie să-l sun pe agentul Romero. Ştii unde e telefonul meu?
L-or fi lăsat în maşină?
Nu, e aici.
E aici. Nu ştiu dacă mai porneşte.
Ce?! Nu pot să cred!
Tocmai când am obținut proba concretă, e distrusă?
Trebuie să existe camere de trafic, martori, ceva...
Rămâne de văzut.
- Îmi dai telefonul tău? - Da.
- Secția 589. - Cu agentul Romero, vă rog.
Dră Cole, mă bucur că ați sunat.
Avem rezultatele analizelor de sânge.
Există nişte anomalii, dar a trecut prea mult...
Nu, am sunat să vă spun că am fotografiat numărul...
Mai rar!
Spuneți că aveți numărul de înmatriculare?
Pot să-l caut chiar acum.
Aveam numărul.
L-am fotografiat, dar telefonul meu a fost distrus în accident.
Există camere de trafic, nu?
Pe autostradă? Nu, doamnă.
Nu sunt camere pe autostradă.
Vă amintiți ceva din numărul de înmatriculare?
Începea cu cifra 9, urmată de un L,
un M... Cred că era şi un V pe la mijloc.
Asta e tot ce-mi amintesc.
Bine. Dacă ştim marca şi modelul maşinii, poate găsim ceva.
Asta nu prea e bine.
Ce nu e bine?
Sunt mai multe rezultate decât mi-aş fi dorit.
O să caut prin ele şi vă țin la curent cu ce aflu.
Bine.
Minunat. Absolut minunat!
Ce e asta?
Să fie vreun dispozitiv de ascultare?
Asta ar explica faptul că a ştiut tot timpul unde eşti.
Nu ştiu pe nimeni care ar şti să folosească aşa ceva.
Dacă eşti pasionat de tehnologie, ca mine,
înseamnă "trăieşti doar online".
Şi eu ştiu ce înseamnă o pierdere.
Dră Cole?
E cineva pe lista dv. cu numele Nate sau Nathan?
Ce se întâmplă?
Există un Nathan McFadden.
McFadden? Ați spus...
Da, McFadden.
De ce?
Nu, nu... El e!
El a pus totul la cale.
E Nate McFadden.
Tiffany, îmi spui şi mie ce se întâmplă? Cine e Nate?
Nate al lui Amy.
E fratele mai mare al lui Leo.
Leo? Cel cu accidentul?
El trebuie să fi fost de la început.
- Trebuie s-o găsim pe Amy. - Mă ocup eu.
Nu, John. Am cerut actele azi-dimineață,
dar se pare că o să le primesc mâine. Dacă e nevoie să se întâmple asta...
- Bună, Bree! - Bună, dnă Simmons!
Amy a plecat deja cu iubitul ei.
Poftim? Care? Nate?
Da, cu el. E tare drăguț, nu?
Craig, te rog să-mi spui ce se întâmplă.
Poftim?
- Nate a luat-o pe Amy de la şcoală. - Nu!
Dar Natalie are coordonatele telefonului ei.
Ce bine!
O să-i spunem pe drum să trimită localizarea agentului Romero.
Sunt Tiffany. Fereşte-te de Nate!
Ce faci?
- Nu mergem la restaurant? - Schimbare de plan.
E ridicol! Sunt bine...
- Ce se întâmplă? - E Nate. El a fost de la început.
- Cine e Nate? - Fratele lui Leo.
Rămâi tu aici, mă duc eu.
Merg şi eu. Eu sunt cea care trebuie să-l înfrunte.
Ce tot spui, Tiff? Ia-mă mai încet!
Nu pot mai încet! Trebuie să plec acum.
Eşti rănită. Ai nevoie de odihnă.
Lee, tu ştii cel mai bine cât de vinovată m-am simțit
după accidentul lui Leo. Nu voi lăsa să se repete aşa ceva.
Atunci, vin cu tine!
Tu trebuie să stai cu Ryan.
O să merg cu Craig, nu-ți face griji!
Încă e în mişcare.
- Se îndreaptă spre vest. - Arată-mi harta.
Se duc spre rezervația naturală.
Acolo a murit Leo.
Scrie că am ajuns.
Da.
Ar putea fi oriunde.
Amy!
Tată?
Nu ăsta era planul!
Dă-i drumul fiicei mele!
Îmi pare rău, omule. Nu se poate.
Nu l-am ucis eu pe fratele tău, Nate.
A fost un accident.
Un accident care s-a întâmplat sub ochii tăi!
Excursia a fost ideea ta. Trebuia să stai cu ochii pe el!
Ştiu.
Şi asta mă apasă zilnic.
Te apasă pe tine?!
Mie mi-a distrus familia.
N-am ştiut.
Sigur că n-ai ştiut, pentru că eşti egoistă.
Şi neatentă.
N-am să te las să distrugi încă o familie neajutorată.
Nu ne distruge familia, Nate.
Serios?
Nu din cauza ei eşti acum, aici?
Deci tu ai fost, de la început?
De ce nu m-ai omorât de la început?
N-am vrut să ajung aşa de departe.
Am vrut doar să fac să fii concediată,
ca să nu mai lucrezi cu elevi niciodată.
Apoi, am înțeles că nici măcar asta nu te-ar fi oprit.
Apoi, a intrat tipul ăla în casa ta, în locul tău, şi...
... n-am vrut să-l împuşc.
E vina ta!
Apoi, accidentul de maşină. De ce nu mori odată?
Iar acum, iată-ne...
Nu mă aşteptam ca întâlnirea mea cu Amy să se încheie aşa,
dar, când am văzut mesajul de la tine...
... am ştiut că nu am de ales.
Şi mi-am zis
că nu există loc mai bun pentru a încheia definitiv socotelile
decât locul unde a început totul.
Te rog, Nate, dă-i drumul fiicei mele.
Dacă-i dau drumul, plecați.
Iar eu ajung la închisoare.
Iar eu nu mă dau bătut până nu termin ce a început Tiffany.
Trebuie să te protejez.
Tu eşti ultima rămasă în viață, dintre cei pe care îi iubesc.
Nu-l asculta!
Ce zici?
Acum că ştii ce monstru e Tiffany,
mă ajuți să o opresc...
... pentru totdeauna?
Mă bag.
Dar vreau s-o fac cu mâna mea.
Şi mai bine!
Ce zice?
Fir-ai tu de şireată!
Tată!
Nu e nevoie să faci asta...
Ba este!
Îmi pare rău...
Mi-ai salvat viața.
Şi tu, pe a mea.
Atenție, vă rog!
În primul rând, vă mulțumesc tuturor că ați venit azi
să sărbătorim absolvirea lui Amy.
Înseamnă enorm pentru noi faptul că ați venit cu toții
să sărbătorim această zi specială.
Amy a mea...
Vreau să te felicit pentru faptul că ai depăşit atâtea obstacole
pentru a ajunge aici.
Şi pentru viitorul luminos care te aşteaptă,
ca specialistă în design artistic şi media.
Sunt tare mândru
şi abia aştept să văd ce vei realiza.
Am învățat o lecție importantă, de curând,
de la o persoană care a ajuns să aibă o relație specială cu mine
şi cu Amy.
A şti să comunici cu cineva e un mare har.
Aşa că îți mulțumesc, Tiffany,
că ai readus comunicarea în viețile noastre.
Redactor AURELIAN RADU
Ați urmărit filmul artistic ÎN UMBRA TĂCERII
SFÂRŞIT